《送吴内翰南夫乃尊可晚归吴门》
明代·王缜

老去心闲远世尘，江山难绊往来身。乘流偏自怀渔艇，漉洒何来卸葛巾。

懒与公卿论行辈，惯从猿鹤结比邻。临歧记嘱仙郎语，好竭忠勤答圣明。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。